
LAND ARUBA ACADEMY TA OFRECE EMPLEADONAN 

Evelyn Wever-Croes 


PROME MINISTER 

PUBLICO E OPORTUNIDAD PA DESAROYA NAN 
HABILIDAD Y TALENTONAN LABORAL 


"E ta keda na cada un di boso pa tuma e oportunidad grandi aki, pa asina 
yuda bo desaroyo personal y yuda nos, hiba pais Aruba dilanti" 

Gobierno di Aruba a invita sr Adolph Croes di Departamento 
di Recurso Humano (DRH), pa durante un conferencia di 
prensa hunto cu Prome Minister Evelyn Wever-Croes, duna 
un splicacion amplio di loke ta e introduccion di e proyecto 
"Land Aruba Academy". Sefior Croes a splica cu na inicio di 
2023, den cuadro di landspakket, ora a introduci prestatie 
management, DRH a mira e necesidad pa duna empleadonan 
publico e hermentnan necesario pa por desaroya nan habilidad 
y talentonan. 


Land Aruba Academy ta un plataforma digital, cu ta brinda 
oportunidad na empleadonan publico pa scoge entre mas di 
700 curso, cu por yuda nan desaroya nan mes, cu e resultado 
final di optimalisa calidad y efectividad di e servicio cu nan 
ta brinda comunidad. Sr Croes a indica cu e proyecto aki ta 
uno simpel pa maneha y ta accesibel via computer, tablet y 
cellular na cualkier momento. Actualmente e cursonan ta na 
Hulandes y Ingles, pero ta trahando pa por introduci cursonan 
na papiamento den futuro. Tin cursonan manera "micro 
learning" cu ta videonan cortico di diferente topico, "master 
class" cu ta videonan di 30-45 min riba topiconan mas amplio, 
"online training" na unda e empleado ta haya un cerificado, 
"Collections" cu ta topiconan cu ta compila e sistema di 

enseñansa y hopi otro mas. 


Desde introduccion di e proyecto aki, DRH a nota e entusiasmo 
grandemente, mirando cu hopi departamento a registra caba. 
Pa e empleadonan cu no a registra ainda, por haci esaki via 
nan hefe di departamento, cu lo duna DRH tur informacion y 
dato di e empleado cu ta desea pa sigui e curso. DRH na su 
turno lo manda un email pa e persona activando asina e curso 
cu e ta desea. 


Prome Minister a indica cu e proyecto aki ta di gran balor pa e 
empleadonan publico cu ta desea di desaroya nan capacidad 
y conocemento, pa asina crece den nan trabou. Cada 
empleado por haci uzo di e plataforma aki, gratuitamente pa 
asina engrandece y/of mantene nan conocemento "up to par". 
"Nos ta bibando den un mundo, na unda cosnan ta cambia 
diariamente. Ta nos deber como dunado di trabou, pa ofrece 
nos empleadonan e oportunidad pa keda desaroya nan mes, 
pa asina por fungi optimal den nan area laboral. E ta keda na 
cada un di boso pa tuma e oportunidad grandi aki, pa asina 
yuda bo desaroyo personal y yuda nos, hiba pais Aruba dilanti," 
Prome Minister a expresa. 

Diaranson anochi Minister di Turismo, Salud Publico sr. Dangui 
Oduber tawata tey presente na e ballroom di Marriott den 
conexion cu e celebracion di Playa Linda Beach Resort su di 
40 aniversario. Durante e ceremonia pa conmemora 40 aña di 
existencia e mandatario tabata tin e honor di por a hiba algun 
palabra den nomber di gobierno di Aruba. 


E aniversario aki ta marca un dia historico den turismo di Aruba, 
unda por mira bek den pasado. Danki na e personanan cu 
tabata tin e vision desde e comienso y a kere den e importancia 
di turismo como un pilar economico. Danki na nan awe nos por 
bisa cu turismo ta un di nos logronan di mas grandi di pais 
Aruba. 


Den comienso di aña 80 “The Playa Linda Development 
Company” a tuma encargo di e tempo ey Basiruti Hotel. E 
momento ey por a cuminsa tuma nota cu cosnan bon tabata 

na caminda. Cu e ayudo di un team local di individuonan 
y companianan manera Raymond Maduro di “The Sun 
Development Company”, Dan Oduber como e arkitecto y 
ALBO Aruba entre otro. Tur tabata crucial den construi Playa 
Linda cu awe ta un di e pionero y bon conoci den e turismo di 
Timeshare Resorts aki na Aruba y den región. 


Awe Playa Linda ta conta cu mas di 200 camber y nan ta ocupa 
pa mayoria bes. Danki na Playa linda su staff y personal cu 
semper a sa di brinda servicio di calidad halto, cu ta haci cu e 
turista ta keda escoge e hotel bek. 


Loke ta haci cu e turista ta keda bolbe bek nos isla ta e esfuerso 
no solamente di e managment team, pero tur e empleadonan. 
Minister Dangui Oduber a duna di conoce cu e ta sinti hopi 
agradedico pa cu e esfuerso cu e famia di Playa Linda a haci 
pa turismo di Aruba y ta deseanan tur clase di exito pa futuro. 

Geoffrey Wever 
MINISTER 


BALOR DI IMPORTACION A SUBI TE CU JUNI 2023 


ey ; wien 
Minister di Asuntonan Economico, Comunicacion y Desaroyo 
Sostenibel, mr. Geoffrey Wever, ta informa cu Oficina Central 
di Estadistica a publica infomacion di cifranan di importacion y 
exportacion pa e segundo kwartaal di 2023. 


Aruba como economia chikito ta importa mayoria productonan 
cu cada un di nos ta cumpra den supermercado of tienda. Ta 
trata di entre otro productonan pa uzo diario manera cuminda, 
bebida te material di construccion. E productonan ta yega 
Aruba via barconan o avionan di diferente paisnan y ta destina 


subi cu 44 miyon kilo. Te cu juni di 2022 e balor di importacion y 
peso tawata respectivamente 1.2 biyon florin y 300 miyon kilo. 
Importacion te cu juni di 2023 ta mustra solamente un subida 
den balor compara cu importacion te cu juni di 2019. Motibo di 
esaki ta cu den segundo kwartaal di 2023 e peso di importacion 
tawata menos cu e segundo kwartaal di 2019. Balor y peso 
di importacion te cu juni di 2019 tawata respectivamente 1.1 
biyon florin y 358 miyon kilo. 


Analisis ta mustra cu e balor di importacion te cu juni di 2023 
a subi cu 25% compara cu e mesun perido di 2019, den peso 
over di e mesun periodo importacion den kilo a a baha cu 
4%. Esaki ta un indicacion cu aunke nos ta importa menos 
den peso, e balor di importacion ta relativamente mas halto 
door di e impacto di prijsnan halto internacional: nos ta paga 
relativamente mas pa nos importacion. 


Ministerio di Asuntonan Economico, Comunicacion y Desaroyo 
Sostenibel ta monitor continuamente desaroyo di importacion 
y exportacion di productonan y su impacto riba economia di 
Aruba. 


Pa mas informacion over di cifranan diimportacion y exportacion 
di nos pais por bishita e website www.cbs.aw 


pa produccion y consumo local of Freezone. 
Tur productonan ta wordo categorisa den 
seccionan manera por ehempel productonan 
alimenticio. 


Te cu juni di 2023, e balor di productonan | — 
importa a yega un suma total di Afl. 1.4 biyon. = 
Di e suma aki, Afl. 1.3 biyon ta destina pa 
produccion y consumo local y Alf. 69 miyon | 
via Freezone pa exportacion. E peso total te | 
cu juni di 2023 a yega un total 345 miyon kilo | 
di cual 340 miyon kilo ta e peso importa pa 
produccion y consumo local y 5 miyon kilo via 
Freezone pa exportacion. 


E data ta mustra cu e balor y peso te cu juni di 
2023 ta mustra un subida compara cu 2022. 
Te cu juni di 2023 e balor di importacion total 
a subi cu 184 miyon florin, y e peso total a 


Balor 1184 miyon Florin 


Peso + 44 miyon Kilo 


* Segundo kwartaal (Q2) di 2023 compara cu 2022 segun CBS. 


Diahuebs 27 Juli 2023 


ya 


MINISTER 4 


FUNDACION TUR COS TA POSIBEL’ TA EXPANDE 
NAN COLABORACION CU KIA 


Minister di Husticia y Asuntonan Social sr. Rocco Tjon, a reuni 
cu e fundacion “Tur Cos Ta Posibel’ (TCTP), den cuadro di KIA. 
TCTP ta originalmente un organisacion cu a transforma den un 
fundacion na aña 2019, y ta conta cu fondonan di “Ersamus+” 
y “European Solidarity Corps”. Nan meta ta pa brinda un apoyo 
na otro organisacionnan local pero tambe nos hubentud pa 
yega nan maximo potencial, door di brinda diferente tipo di 
workshop den cuadro di inclusion social manera arte, deporte 
y social-cultural. 


Desde aña 2019, TCTP ta brindando actividadnan di arte, 
deporte y social cultural na KIA, specificamente pa e dama y 
hobennan, sinembargo esaki a stop den temporada di COVID, 
pero a inicia bek na Oktober di 2022. TCTP ta trahando cu 
varios fundacion y organisacionnan local pa asina brinda lesnan 
di futbol, volleyball, baile y arte na hobennan y damanan cu ta 
ubica na KIA. TCTP ta traha a base di profesionalnan boluntario 
manera Popcorn Club, Arte Sano y YMCA pa menciona algun. 


Actualmente tin seis boluntario trahando na KIA 4 bes pa 
siman, cual ta bayendo bon. A base di e reaccion y e exito 
di e programa, a expande e programa y lo cuminsa brinda 
workshops di musica tambe. Recientemente, TCTP a logra 
obtene fondo adicional di “Samenwerkende Fondsen Cariben” 
na maart, di cual a logra cumpra algun recursonan pa asina 
por continua cu e programanan di arte, baile, y musica. 


Segun Minister Tjon, ta trata di un proyecto sumamente 
positivo, di cual a reuni cu e fundacion, pa asina sondea e 
posibilidadnan pa expande e proyecto aki pa futuro y wak con 
por traha hunto, pa asina garantisa e continuidad di e proyecto 
aki na e bienestar di esnan cu ta tuma parti na e proyecto aki. 
Na oktober binidero, lo firma un convenio cu TCTP pa asina 
formalisa e colaboracion aki. 

Diahuebs ultimo, Minister di Ensefiansa y Deporte Endy Croes 
a anuncia durante Conferencia di Prensa di Gobierno di Aruba 
cu ta kedando cla cu proyecto di Sint Aloysius School na 
Noord. “Nos ta trahando cu alma y cuerpo pa e apertura di 
afia escolar nobo”, Minister Endy Croes a expresa. Manera 
ta conoci, desde afia 2015 scol basico Sint Aloysius School a 
haci varios peticion pa renoba e edificio di e scol, mirando e 
estado critico cu e edificio tabatin. Esaki no tabata un ambiente 
sigur pa e alumnonan haya les. 


Den pasado diferente departamento di gobierno y instancia a 
bishita e scol y por a mira cu e edificio no tabata adecua pa 
siguridad di e mucha- y maestronan, pero asina mes no tabatin 
ningun accion encuanto e situacion aki. Aña pasa, Minister 
Endy Croes a anuncia cu lo inicia cu renobacion di Sint Aloysius 
School na mei di aña 2022. Gobierno di Aruba a aloca fondo 
extra pa SKOA, pa inicia cu e proyecto di renobacion aki. 


Edy Cres 


MINISTER 


A renoba un total di diesdos (12) klas. Tambe, a renoba e dak, 
blafon y tegels di e edificio banda panort. Banda di esaki, a 
construi oficina, koffie kamer, bibloteca, pos y gymzaal nobo. A 
realoca dos (2) baño y traha nan completamente di nobo. 


Finalmente, ta planifica pa renoba e speelplaats completo 
di e scol. Recientemente, Minister Endy Croes a dialoga cu 
Dienst Openbare Werken Aruba (DOW), cual ta encarga cu 
renobacion di e speelplaats. 


E mandatario di Enseñansa ta señala cu si tur cos cana 
manera cu a planifica, e team di Sint Aloysius School lo ta 
mudando augustus proximo den nan edificio nobo. Gabinete 
Wever - Croes II ta cumpliendo cu nan vision di inverti den 
infrastructura di scol na Aruba y di e forma aki e muchanan por 
haya educacion den un ambiente sigur. 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


2023 ANA DI UNION Y POSITIVISMO! 


